Gaborone

**Gaborone** be de capital den largest city of Botswana plus population of 246,325 base for de 2022 census, about 10% of de total population of Botswana. Ein agglomeration be home to 421,907 inhabitants at de 2011 census.

Gaborone dey situate between Kgale Hill den Oodi Hill, near de confluence for de Notwane River den Segoditshane River for de south-eastern corner for Botswana, 15 kilometres (9.3 mi) from de South African border. Sir Seretse Khama International Airport wey dey serve de city. Ebe administrative district for ein own right, but ebe de capital for de surrounding South-East District. Locals often dey refer de city as *GC* anaa *Motse-Mshate*.

Den name de city of Gaborone after Chief Gaborone of de Tlokwa tribe, wey na once he control near nearby land. Secof e no get tribal affiliation wey na e dey close to fresh water, dem plan de city make ebe de capital for de mid-1960s wen na de Bechuanaland Protectorate cam turn independent nation. De centre of de city be long strip of commercial businesses, dem call am "Main Mall" plus semicircle-shaped area of government offices wey dey ein east. Na Gaborone once be one of de fastest-growing cities for de world insyd, wey dis create problems plus housing den illegal settlements. De city san so deal plus conflicts wey dey spill cam de country insyd from Zimbabwe den South Africa during de 1980s.

Gaborone be de economic capital den de government capital; ebe headquarters to chaw companies den de Botswana Stock Exchange. Gaborone san so be home give de Southern African Development Community (SADC), regional economic community dem establish for 1980 insyd. Dem dey speak chaw languages for der, Setswana (Tswana) be de main tongue. Dem san so dey speak English, Kalanga, den Kgalagadi.

## History

## Geography
Gaborone dey situate for 24°39′29″S 25°54′44″E between Kgale den Oodi Hills, for de Notwane River for de south-eastern corner of Botswana insyd, den 15 kilometres (9.3 mi) from de South African border. De city dey lie for elevation of 1,010 metres (3,310 ft) above sea level. De cities wey dey follow surround Gaborone: Ramotswa go de southeast, Mogoditshane go de northwest, den Mochudi go de east, den Tlokweng across de river. Chaw of dem be commuter towns give Gaborone. Suburbs for Gaborone insyd dey include Broadhurst, Gaborone West, The Village, Naledi. Phakalane, affluent suburb, dey lie about 13 km north of de city center.

For de centre of de city dey lie Main Mall wey dey house chaw diplomatic missions. For de eastern end of de Mall, one fi find de Civic Centre along plus de Pula Arch wey dey commemorate Botswana ein independence. De Botswana Stock Exchange, National Museum and Art Gallery, den de main campus of de University of Botswana san so dey lie near de Main Mall. Go de west of de Main Mall be de Government Enclave. Dis area dey contain de governmental buildings lyk de National Assembly of Botswana den Ntlo ya Dikgosi buildings. Dem san so fi find de National Archives for here.

### Climate

## Demographics
De population, base for de 2022 census top, be 246,325. Der be 118,727 males den 127,598 females for de city insyd. Der be 58,476 households for Gaborone insyd. For 2011 insyd, na de average household size be 3.11 people. De city of Gaborone be home give ova 10% of de population of Botswana. Almost half of Botswana citizens dey live within 100 kilometres (62 mi) of Gaborone.

## Places of worship

## Culture

## Economy

## Sport

## Parks den recreation

### Wildlife
De Gaborone Game Reserve be 600-hectare (1,500-acre) park east of de city for Limpopo Drive. Dem build de city for 1988 insyd wey now ebe de third-busiest for Botswana insyd. Examples of animals for de park insyd be impala, kudu, ostriches, wildebeest, zebras, gemsbok, bushbuck, springbok, duiker, common eland, den common warthogs. De park be destination give birdwatching. Birds for de marshy section for de park insyd dey include snake eagles, boubou, gallinule, kingfishers, den hornbills.

## Government

### Local government

### National government

## Education
De main campus of de University of Botswana (wich na dem establish insyd 1982) be for de eastern extent of de city top.

For addition der be oda universities anaa institutions of higher education wey dey cater to specialized study den instruction.

* Limkokwing University Of Creative Technology (wich sanso get campus insyd Gaborone)
* Botswana Accountancy College (wich dey cater to both accounting den IT students)
* Botswana Institute of Administration and Commerce
* Botswana Open University (dey offer long-distance learning)
* Gaborone Technical College
* Boitekanelo College
* Botho University (wich dey offer courses wey dey range from computing, accounting den finance, business, engineering den health information management)
* Botswana University of Agriculture and Natural Resources, situate approximately 15 kilometres (9.3 mi) from de city centre

Further, insyd year 2006, de Gaborone Universal College of Law, gbele ein main campus insyd Gaborone, plus ein first group of students wey graduate insyd 2010.

## Media
Newspapers dem publish for Gaborone insyd dey include *Mmegi*, *The Botswana Gazette*, The Monitor, Midweek Sun, The Patriot for Sunday, Sunday Standard, den *The Voice*. Magazines dem publish be Lapologa, Peolwane, Kutwlano among odas.

## Infrastructure

### Utilities

### Healthcare

#### HIV/AIDS

## Transportation

### Railways

### Airports

### Roads
Highways for insyd den around Gaborone dey include de Trans-Kalahari Highway, A1 Highway, A10 Highway den de Cairo-Cape Town Highway. Five major roads wey dey for Gaborone insyd wey dey go Lobatse, Kanye, Molepolole, Francistown via Mochudi, den Tlokweng.

### Public transport

; Kombi

Public transport for de city be generally reliable, when dem compare plus major African cities. *Kombis* (small vans) den taxis dey ply de routes within de city, while buses dey serve surrounding villages den oda towns for Botswana insyd.

### Private traffic

## Notable people

* Kgosi Gaborone (c. 1825–1931), Motswana chief, after whom dem name de city
* Alec Campbell (1932–2012), archaeologist den museum curator
* Thamsanga Mnyele (1948–1985), member of de African National Congress den artist
* Vernon Nkadimeng (1958–1985), member of de African National Congress, de apartheid police kill am for Gaborone insyd
* Boniface Tshosa Setlalekgosi (b. 1927), Roman Catholic bishop of de Diocese of Gaborone, Botswana from 1981 come 2009
* Wally Serote (b. 1944), poet den anti-apartheid activist
* Dipsy Selolwane (b. 1978), football player
* Mpule Kwelagobe (b. 1979), Miss World Botswana 1997, Miss Universe Botswana 1999 den Miss Universe 1999
* Alister Walker (b. 1982), squash player
* Abednico Powell (b. 1983), football player
* Joel Mogorosi (b. 1984), football player
* Dirang Moloi (b. 1985), member of de Botswana national football team
* Donald Molosi (b. 1985), actor, writer den playwright wey attend Maru a Pula School for ein teens insyd, den de National Arts Festival for South Africa insyd
* Sumaiyah Marope (c. 1987), Miss Botswana 2009
* Emma Wareus (b. 1990), Miss World Botswana 2010, first runner-up to Miss World 2010
* Matsieng, Setswana traditional music group, dem form for Gaborone for 2005 insyd

## International relations
Dem twin Gaborone plus:

* Burbank, United States
* Sorong, Indonesia
* Worcester, South Africa
* Walvis Bay, Namibia

## Gallery

File:Flag map of Gaborone.svg|alt=A flag map of Gaborone|Flag map of Gaborone
File:GaboroneStreetScene.jpg|alt=A road with a Bank Gaborone building to the left and a taller building with curved truss structures on the windows to the right|Street scene near de Main Mall
File:RhodesiaRailcar.jpg|alt=A brown train, viewed from the side, is at rest under a small open station. "1035 Rhodesia Railways" is written in gold letters over the train's windows. There is a white fence and a brick walkway in front of the train.|Rhodesia Railways car at de national museum
File:Kgale Hill 2.jpg|View from Kgale Hill (Oodi Hill for horizon)
File:Gaborone Dam 1.jpg|Gaborone Dam
File:Gaborone Dam 2.jpg|Gaborone Dam
File:Botswana Gaborone I Towers.jpg|Botswana Gaborone I Towers
File:Gaborone, Botswana Hindu Temple.jpg|Gaborone Hindu Temple
File:Gaborone, Botswana Mosque.jpg|Gaborone Mosque
File:Botswana, Gaborone Central Business District.jpg|CBD
File:Gaborone, Botswana New Development CBD.jpg|CBD Developments
File:Gaborone, Botswana - 51207616203.jpg|New Construction Developments
File:Gaborone, Botswana Room 52 Rooftop Restaurant.jpg|Room 52 Roof Top Restaurant
File:Gaborone, Botswana - 51208479090.jpg|New CBD
File:Gaborone, Botswana Christ The King Cathedral.jpg|Christ The King Cathedral
File:Gaborone, Botswana - 51206700752.jpg|CBD Mall
File:Gaborone, Botswana - Sir Seretse Khama International Airport.jpg|SSKI Airport


## References


## External links

* Gaborone City Council Website
* Gaborone Satellite view at WikiMapia (not affiliated with Wikipedia/Wikimedia Foundation)
* Gaborone *Encyclopædia Britannica* entry
* Map of Gaborone